CELEX: 32021D0395
Language: sl
Date: 2021-03-04 00:00:00
Title: Izvedbeni sklep Komisije (EU) 2021/395 z dne 4. marca 2021 o spremembi Izvedbenega sklepa (EU) 2020/668 glede harmoniziranih standardov o elektrostatičnih lastnostih varovalne obleke, zaščitni obleki za gasilce in varovalni obleki za voznike motornih koles, varovalni obleki za uporabo pri deskanju na snegu in varovalnem oblačilu, ki ga nosijo osebe, ki rokujejo s pesticidi, in delavci pri ponovnem vstopu na kontaminirano območje, opremi z izboljšano vidljivostjo za razmere s srednjim tveganjem, gorniški opremi in oblačilih za zaščito pred temperaturno nevarnostjo električnega obloka

5.3.2021   
               
               
                  SL
               
               
                  Uradni list Evropske unije
               
               
                  L 77/35
               
            
         IZVEDBENI SKLEP KOMISIJE (EU) 2021/395
         z dne 4. marca 2021
         o spremembi Izvedbenega sklepa (EU) 2020/668 glede harmoniziranih standardov o elektrostatičnih lastnostih varovalne obleke, zaščitni obleki za gasilce in varovalni obleki za voznike motornih koles, varovalni obleki za uporabo pri deskanju na snegu in varovalnem oblačilu, ki ga nosijo osebe, ki rokujejo s pesticidi, in delavci pri ponovnem vstopu na kontaminirano območje, opremi z izboljšano vidljivostjo za razmere s srednjim tveganjem, gorniški opremi in oblačilih za zaščito pred temperaturno nevarnostjo električnega obloka
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 14 Uredbe (EU) 2016/425 Evropskega parlamenta in Sveta (2) se za osebno varovalno opremo, ki je v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da je skladna z bistvenimi zdravstvenimi in varnostnimi zahtevami, ki jih zajemajo navedeni standardi ali njihovi deli iz Priloge II k navedeni uredbi.
                  
               
                     (2)
                  
                  
                     Komisija je z dopisom M/031 z naslovom „Mandat za standardizacijo za CEN/CENELEC glede standardov za osebno varovalno opremo“ od Evropskega odbora za standardizacijo (v nadaljnjem besedilu: CEN) in Evropskega odbora za elektrotehnično standardizacijo (v nadaljnjem besedilu: CENELEC), zahtevala razvoj in pripravo harmoniziranih standardov v podporo Direktivi Sveta 89/686/EGS (3).
                  
               
                     (3)
                  
                  
                     CEN je na podlagi zahteve za standardizacijo M/031 pripravil več novih standardov in revidiral več obstoječih harmoniziranih standardov.
                  
               
                     (4)
                  
                  
                     Zahteva za standardizacijo M/031 je prenehala veljati 19. novembra 2020 in je bila nadomeščena z novo zahtevo za standardizacijo, kot je določena v Izvedbenem sklepu Komisije C(2020) 7924 (4).
                  
               
                     (5)
                  
                  
                     Ker je Uredba (EU) 2016/425 prevzela bistvene zdravstvene in varnostne zahteve za osebno zaščitno opremo iz Direktive 89/686/EGS, so osnutki harmoniziranih standardov, oblikovani na podlagi zahteve za standardizacijo M/031, zajeti v zahtevi za standardizacijo iz Izvedbenega sklepa C(2020) 7924. Sklice nanje bi bilo zato treba objaviti v Uradnem listu Evropske unije. Zato se izjemoma lahko sprejme, da standardi, ki sta jih oblikovala in objavila CEN in CENELEC v prehodnem obdobju med zahtevo za standardizacijo M/031 in zahtevo za standardizacijo iz Izvedbenega sklepa C(2020)7924, ne vsebujejo izrecnega sklica na zahtevo za standardizacijo iz Izvedbenega sklepa C(2020) 7924.
                  
               
                     (6)
                  
                  
                     CEN in CENELEC sta na podlagi zahteve za standardizacijo M/031 in zahteve za standardizacijo iz Izvedbenega sklepa C(2020) 7924 pripravila osnutke naslednjih harmoniziranih standardov v podporo Uredbi (EU) 2016/425: EN 17109:2020 o individualnih varnostnih sistemih za vrvne plezalne parke, EN ISO 20320:2020 o ščitnikih za zapestja za uporabo pri deskanju na snegu, sprememba EN ISO 27065:2017/A1:2019 harmoniziranega standarda EN ISO 27065:2017 o zahtevanih lastnostih za varovalno oblačilo, ki ga nosijo osebe, ki rokujejo s pesticidi, in delavci pri ponovnem vstopu na kontaminirano območje, ter EN 61482-2:2020 o oblačilih za zaščito pred temperaturno nevarnostjo električnega obloka.
                  
               
                     (7)
                  
                  
                     CEN je na podlagi zahteve za standardizacijo M/031 in zahteve za standardizacijo iz Izvedbenega sklepa C(2020) 7924 revidiral harmonizirana standarda EN 469:2005, kot je bil spremenjen z EN 469:2005/A1:2006 in popravljen z EN 469:2005/AC:2006, in EN 1149-5:2008, sklica na katera sta objavljena v seriji C Uradnega lista Evropske unije (5). Na podlagi navedene revizije sta bila sprejeta harmonizirana standarda EN 469:2020 o zahtevanih lastnostih za zaščitno obleko pri gašenju požara in EN 1149-5:2018 o elektrostatičnih lastnostih varovalne obleke.
                  
               
                     (8)
                  
                  
                     CEN je na podlagi zahteve za standardizacijo M/031 in zahteve za standardizacijo iz Izvedbenega sklepa C(2020) 7924 revidiral harmonizirana standarda EN 13595-1:2002 in EN 13595-3:2002, sklica na katera sta objavljena v seriji C Uradnega lista Evropske unije (6). Na podlagi navedene revizije so bili sprejeti harmonizirani standardi EN 17092-2:2020 o varovalni obleki razreda AAA za voznike motornih koles, EN 17092-3:2020 o varovalni obleki razreda AA za voznike motornih koles, EN 17092-4:2020 o varovalni obleki razreda A za voznike motornih koles, EN 17092-5:2020 o varovalni obleki razreda B za voznike motornih koles in EN 17092-6:2020 o varovalni obleki razreda C za voznike motornih koles.
                  
               
                     (9)
                  
                  
                     CEN je na podlagi zahteve za standardizacijo M/031 in zahteve za standardizacijo iz Izvedbenega sklepa C(2020) 7924 revidiral harmonizirana standarda EN 1150:1999 in EN 13356:2001, sklica na katera sta objavljena v seriji C Uradnega lista Evropske unije (7). To je privedlo do sprejetja harmoniziranega standarda EN 17353:2020 o opremi z izboljšano vidljivostjo za razmere s srednjim tveganjem.
                  
               
                     (10)
                  
                  
                     Komisija je skupaj s CEN in CENELEC ocenila, ali so standardi, ki sta jih CEN in CENELEC pripravila in revidirala, skladni z zahtevo za standardizacijo iz Izvedbenega sklepa C(2020) 7924.
                  
               
                     (11)
                  
                  
                     Harmonizirani standardi EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 in EN 61482-2:2020 ter sprememba EN ISO 27065:2017/A1:2019 standarda EN ISO 27065:2017 izpolnjujejo zahteve, ki naj bi jih zajemali in ki so določene v Uredbi (EU) 2016/425. Zato je primerno, da se sklici na navedene standarde objavijo v Uradnem listu Evropske unije.
                  
               
                     (12)
                  
                  
                     Zato je treba sklice na harmonizirane standarde EN 469:2005, kot je bil spremenjen z EN 469:2005/A1:2006 in popravljen z EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 in EN ISO 27065:2017 umakniti iz serije C Uradnega lista Evropske unije, saj so bili navedeni standardi revidirani.
                  
               
                     (13)
                  
                  
                     V Prilogi I k Izvedbenemu sklepu Komisije (EU) 2020/668 (8) so navedeni sklici na harmonizirane standarde, pripravljene v podporo Uredbi (EU) 2016/425, v Prilogi II k Izvedbenemu sklepu (EU) 2020/668 pa sklici na harmonizirane standarde, pripravljene v podporo Uredbi (EU) 2016/425, ki so umaknjeni iz Uradnega lista Evropske unije od datumov iz navedene priloge.
                  
               
                     (14)
                  
                  
                     Izvedbeni sklep (EU) 2020/668 bi bilo zato treba ustrezno spremeniti.
                  
               
                     (15)
                  
                  
                     Da bi imeli proizvajalci dovolj časa za pripravo na uporabo revidiranih in spremenjenih standardov, je treba odložiti zadevni umik sklicev na standarde iz Priloge II.
                  
               
                     (16)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu (EU) 2020/668 se spremeni v skladu s Prilogo I k temu sklepu.
         
         
            Člen 2
            Priloga II k Izvedbenemu sklepu (EU) 2020/668 se spremeni v skladu s Prilogo II k temu sklepu.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 4. marca 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Uredba (EU) 2016/425 Evropskega parlamenta in Sveta z dne 9. marca 2016 o osebni varovalni opremi in razveljavitvi Direktive Sveta 89/686/EGS (UL L 81, 31.3.2016, str. 51).
         
            (3)  Direktiva Sveta 89/686/EGS z dne 21. decembra 1989 o približevanju zakonodaj držav članic v zvezi z osebno zaščitno opremo (UL L 399, 30.12.1989, str. 18).
         
            (4)  Izvedbeni sklep Komisije C(2020) 7924 z dne 19. novembra 2020 o zahtevi za standardizacijo Evropskemu odboru za standardizacijo in Evropskemu odboru za elektrotehnično standardizacijo glede osebne zaščitne opreme v podporo Uredbi (EU) 2016/425 Evropskega parlamenta in Sveta.
         
            (5)  UL C 113, 27.3.2018, str. 41.
         
            (6)  UL C 113, 27.3.2018, str. 41.
         
            (7)  UL C 113, 27.3.2018, str. 41.
         
            (8)  Izvedbeni sklep Komisije (EU) 2020/668 z dne 18. maja 2020 o harmoniziranih standardih za osebno varovalno opremo, pripravljenih v podporo Uredbi (EU) 2016/425 Evropskega parlamenta in Sveta (UL L 156, 19.5.2020, str. 13).
      
      
         
            PRILOGA I
            V Prilogi I k Izvedbenemu sklepu (EU) 2020/668 se dodajo naslednji vnosi:
            
               
                           Št.
                        
                        
                           Sklic na standard
                        
                     
                           „20.
                        
                        
                           EN 1149-5:2018
                           Varovalna obleka – Elektrostatične lastnosti – 5. del: Zahtevane lastnosti za materiale in za načrtovanje oblačil
                        
                     
                           21.
                        
                        
                           EN 17092-2:2020
                           Varovalna obleka za voznike motornih koles – 2. del: Oblačila razreda AAA – Zahteve
                        
                     
                           22.
                        
                        
                           EN 17092-3:2020
                           Varovalna obleka za voznike motornih koles – 3. del: Oblačila razreda AA – Zahteve
                        
                     
                           23.
                        
                        
                           EN 17092-4:2020
                           Varovalna obleka za voznike motornih koles – 4. del: Oblačila razreda A – Zahteve
                        
                     
                           24.
                        
                        
                           EN 17092-5:2020
                           Varovalna obleka za voznike motornih koles – 5. del: Oblačila razreda B – Zahteve
                        
                     
                           25.
                        
                        
                           EN 17092-6:2020
                           Varovalna obleka za voznike motornih koles – 6. del: Oblačila razreda C – Zahteve
                        
                     
                           26.
                        
                        
                           EN 17109:2020
                           Gorniška oprema – Vrvni plezalni parki – Individualni varnostni sistem – Varnostne zahteve in preskusne metode
                        
                     
                           27.
                        
                        
                           EN 61482-2:2020
                           Delo pod napetostjo – Oblačila za zaščito pred temperaturno nevarnostjo električnega obloka – 2. del: Zahteve
                        
                     
                           28.
                        
                        
                           EN ISO 20320:2020
                           Varovalna obleka za uporabo pri deskanju na snegu – Ščitniki zapestja – Zahteve in preskusne metode (ISO 20320:2020)
                        
                     
                           29.
                        
                        
                           EN 17353:2020
                           Varovalna obleka – Oprema z izboljšano vidljivostjo za razmere s srednjim tveganjem – Preskusne metode in zahteve
                        
                     
                           30.
                        
                        
                           EN 469:2020
                           Zaščitna obleka za gasilce – Zahteve in preskusne metode za zaščitno obleko za gasilce
                        
                     
                           31.
                        
                        
                           EN ISO 27065:2017
                           Varovalna obleka – Zahtevane lastnosti za varovalno oblačilo, ki ga nosijo osebe, ki rokujejo s pesticidi, in delavci pri ponovnem vstopu na kontaminirano območje (ISO 27065:2017)
                           EN ISO 27065:2017/A1:2019“
                        
                     
         
      
      
         
            PRILOGA II
            V Prilogi II k Izvedbenemu sklepu (EU) 2020/668 se dodajo naslednji vnosi:
            
               
                           Št.
                        
                        
                           Sklic na standard
                        
                        
                           Datum umika
                        
                     
                           „15.
                        
                        
                           EN 469:2005
                           Zaščitna obleka za gasilce – Zahteve in preskusne metode za zaščitno obleko za gasilce
                           EN 469:2005/A1:2006
                           EN 469:2005/AC:2006
                        
                        
                           5. september 2022
                        
                     
                           16.
                        
                        
                           EN 1149-5:2008
                           Varovalna obleka – Elektrostatične lastnosti – 5. del: Zahtevane lastnosti za materiale in za načrtovanje oblačil
                        
                        
                           5. september 2022
                        
                     
                           17.
                        
                        
                           EN 13595-1:2002
                           Varovalna obleka za poklicne voznike motornih koles – Jopiči, hlače in enodelne ali večdelne obleke – 1. del: Splošne zahteve
                        
                        
                           5. september 2022
                        
                     
                           18.
                        
                        
                           EN 13595-3:2002
                           Varovalna obleka za poklicne voznike motornih koles – Jopiči, hlače in enodelne ali večdelne obleke – 3. del: Preskusna metoda za ugotavljanje razpočne trdnosti
                        
                        
                           5. september 2022
                        
                     
                           19.
                        
                        
                           EN 1150:1999
                           Varovalna obleka – Vidna obleka za nepoklicno uporabo – Preskusne metode in zahteve
                        
                        
                           5. september 2022
                        
                     
                           20.
                        
                        
                           EN 13356:2001
                           Opozorilni vidni pripomočki za nepoklicno uporabo – Preskusne metode in zahteve
                        
                        
                           5. september 2022
                        
                     
                           21.
                        
                        
                           EN ISO 27065:2017
                           Varovalna obleka – Zahtevane lastnosti za varovalno oblačilo, ki ga nosijo osebe, ki rokujejo s pesticidi, in delavci pri ponovnem vstopu na kontaminirano območje (ISO 27065:2017)
                        
                        
                           5. september 2022“